 Wuxuu kaloo qoraagu u sameeyey erey-bixin waafi ah hanfida darbada kulul ee siyaasada Soomaalidu midba xilli harsato; tusaale ahaan, waxaanu maqalnaa in badan Civil society, buugga dhexdiisa waxaad kala soo bixi kartaa in ay yihiin kooxaha rayidka ahi kuwa ku yeelan kara dhaqanka, siyaasada iyo waayaha guud ee ummadda saameyn la dareemi karo sida kooxaha fanka, hal-abuurka, culumada diinta iyo qorayaasha oo kale. 